Arrangørerne har fundet en ny dato for det årlige event.

Dagen før Limfjordskrydseren 1. september skulle være løbet af stablen valgte arrangørerne at aflyse på grund af for stærk vind og strøm i Limfjorden. Lars Dam Møller fra Svømmeland i Nørresundby fortalte 30. august til TV2/Nord, at man med de daværende forhold i fjorden ikke kunne være sikker på at alle deltagere ville få en positiv oplevelse med udfordringen, hvor svømmere skal krydse fjorden på en af to distancer. Nu har arrangørerne valgt en ny dato for Limfjordskrydsen. Lørdag den 7. september skal 400 deltagere således krydse Limfjorden og op mod 2000 tilskuere vil heppe fra begge sider.